Rudolf Steinerskolen i Bergen

Rudolf Steinerskolen i Bergen er en steinerskole på Paradis i Fana bydel i Bergen. Skolen er en frittstående kombinert barneskole og ungdomsskole (videregående skole er ikke aktiv fra og med høsten 2025) som underviser over 10 klassetrinn, fra 1. til 10. klasse. Når videregående trinn var i drift ble det tilbudt undervisning som ga generell studiekompetanse, i tillegg til fordyping i musikk, kunst eller enkelte realfag. Historie Skolen startet opp høsten 1929 med førsteklasse i en privat villa i Kalvedalsveien. Lærer var Borghild Tunold. De første årene eide ikke skolen noe bygg, og var stadig på flyttefot. I 1933 flyttet skolen inn i en gammel villa på Seiersbjerget og i 1935 videre til større lokaler i Vestre Torvgate. I 1954 flyttet skolen endelig inn i eget hus i Villaveien 5 på Nygårdshøyden. Så, i 1968, flyttet skolen ut fra sentrum og inn i egne, nybyggede lokaler i Rieber- Mohns veg på Paradis. Nå ble det utvidet til å være en kombinert barne- og ungdomsskole. I 1970 fikk skolen økonomisk støtte gjennom Privatskoleloven. I 1980 startet det videregående skoletilbudet opp, og i 1986 kom det enda et tilbygg "Det Blå Huset", med blandt annet eurytmisal og forelesningssal for naturfag. I 2003-24 utvidet skolen igjen; nå med "Lyssalen" og nytt administrasjons- og undervisningsbygg med 3 store klasserom for et stadig større videregående trinn, eurytmisal nr. 2 og nytt, større skolekjøkken. Mot slutten av1990-tallet var det nedgang i søkertall til videregående trinn, noe som etterhvert førte til en pause i tilbudet. Våren 2025 gikk det foreløpig siste kullet med avgangselever ut fra videregående trinn ved Rudolf Steinerskolen i Bergen. Kjente personer som har gått på Steinerskolen i Bergen Julian Berntzen- musiker Trygve Fett - arkitekt (Gamle Bergen Museum) Gabriel Fliflet – musiker Erlend Høyersten - kunsthistoriker og direktør ved ARoS Aarhus Kunstmuseum Elina Krantz – daglig leder i Stand up Norge Ingunn Lunde – professor i russisk ved Universitetet i Bergen. Truls Mørk – musiker Håkon Matti Skrede- musiker Tarjei Strøm – musiker Pål Hafstad Thorsen -politiker David Vogt – musiker Josefin Winther – musiker Andreas Nygaard - Tømrer Referanser Eksterne lenker Offisielt nettsted Bergen byleksikon på nett, om Steinerskolen